આ દાન દેશ, કાળ અને પાત્ર જોઈને આપ્યું હોય તો જ એ સાત્વીક. જેમ સરોવરના પાણીમાં એક કાંકરો નાખવાથી એમાં મોજાં પેદા થાય છે, અને જ્યાં સુધી એ પાણી વીસ્તર્યું હશે ત્યાં સુધી એ ફેલાશે. તે જ પ્રમાણે દાનનું એક કૃત્ય અનંત, અનાદી ચૈતન્ય સૃષ્ટીમાં(સમગ્ર બ્રહ્માંડમાં) એક કંપન પેદા કરે છે. અહીં આપેલ સરોવરના ઉદાહરણમાં સરોવર તો મર્યાદીત છે, આથી એમાં કંપન માત્ર સરોવરની સીમા સુધી જ ફેલાશે, પણ બ્રહ્માંડ તો અનંત છે, આથી એ કંપન પણ અનંત સુધી ફેલાશે. આથી પાત્રનું ખુબ જ મહત્ત્વ છે.